pythainlp/thai-wiki-dataset-v3 huggingface dataset:
แพทริก แมนสัน

เซอร์ แพทริก แมนสัน (Sir Patrick Manson; 3 ตุลาคม ค.ศ. 1844 – 9 เมษายน ค.ศ. 1922) เป็นแพทย์ชาวสกอต เป็นผู้ริเริ่มการศึกษาเวชศาสตร์เขตร้อน เขาค้นพบว่ายุงเป็นพาหะของโรคเท้าช้าง ผลงานดังกล่าวก่อให้เกิดทฤษฎียุง-มาลาเรีย ซึ่งนำไปสู่การค้นพบว่ายุงเป็นพาหะของโรคมาลาเรีย
== ประวัติ ==
แพทริก แมนสันเกิดในปี ค.ศ. 1844 ที่เมืองโอลด์เมลดรัมในแอเบอร์ดีนเชียร์ เป็นบุตรชายคนที่ 2 ของจอห์น แมนสันกับเอลิซาเบธ ลิฟวิงสโตน เบลคกี ในปี ค.ศ. 1857 ครอบครัวของแมนสันย้ายไปอยู่ที่แอเบอร์ดีน เขาจึงเรียนที่โรงเรียนในเมืองแอเบอร์ดีนก่อนจะเรียนต่อด้านการแพทย์ที่มหาวิทยาลัยแอเบอร์ดีน หลังเรียนจบ แมนสันทำงานที่โรงพยาบาลจิตเวชในเมืองเดอรัมเป็นระยะเวลาสั้น ๆ
แมนสันผู้ซึ่งได้รับแรงบันดาลใจจากพี่ชาย เดวิด แมนสัน ซึ่งทำงานอยู่หน่วยแพทย์ในเซี่ยงไฮ้ ตัดสินใจเดินทางไปฟอร์โมซา (ไต้หวันในปัจจุบัน) ในปี ค.ศ. 1866 เพื่อทำงานเป็นเจ้าหน้าที่แพทย์ของกรมศุลกากรจีนและเริ่มต้นงานด้านเวชศาสตร์เขตร้อน หลังความขัดแย้งระหว่างจีนกับญี่ปุ่นเหนือเกาะไต้หวัน เขาถูกย้ายไปอยู่ที่อามอย (เซี่ยเหมิน) ผลงานแรก ๆ ของแมนสันคือการค้นพบว่าหนอนฟิลาเรียที่เป็นสาเหตุของโรคเท้าช้างจะเจริญเติบโตในยุงที่ดูดเลือดมนุษย์ ทำให้ได้สมมติฐานว่ายุงเป็นพาหะของโรค เขาตีพิมพ์การค้นพบในปี ค.ศ. 1878 ในรายงานการแพทย์ของกรมศุลกากรจีน
ผลงานชิ้นนี้ของแมนสันทำให้โรนัลด์ รอสส์ แพทย์ชาวบริติชตั้งสมมติฐานว่ายุงอาจเป็นพาหะนำโรคมาลาเรียเช่นกัน รอสส์หารือกับแมนสันจนกระทั่งในปี ค.ศ. 1898 รอสส์พิสูจน์ได้ว่ายุงเป็นพาหะของโรคมาลาเรียจริง ทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1902 แต่การที่รอสส์ไม่ได้เอ่ยถึงผลงานของแมนสันว่ามีส่วนในการค้นพบของเขา ทำให้ความสัมพันธ์ของทั้งสองตกต่ำลง
ระหว่างปี ค.ศ. 1883-1889 แมนสันทำงานในฮ่องกง ที่นั่นเขาได้ก่อตั้งบริษัทนมแดรีฟาร์มและก่อตั้งวิทยาลัยแพทยศาสตร์ฮ่องกง ซึ่งต่อมาเป็นส่วนหนึ่งของมหาวิทยาลัยฮ่องกง หลังทำงานอยู่ในเอเชียตะวันออกนาน 23 ปี แมนสันย้ายกลับไปที่ลอนดอนในปี ค.ศ. 1889 และทำงานที่โรงพยาบาลของสมาคมโรงพยาบาลทหารเรือบริเตนและเป็นอาจารย์สอนด้านโรคเขตร้อนของโรงพยาบาลเซนต์จอร์จ ในปี ค.ศ. 1897 เขาดำรงตำแหน่งหัวหน้าฝ่ายการแพทย์ของสำนักงานอาณานิคมและมีส่วนในการผลักดันให้เกิดวิทยาลัยสุขศาสตร์และเวชศาสตร์เขตร้อนลอนดอนในปี ค.ศ. 1899 แมนสันเกษียณจากสำนักงานอาณานิคมในปี ค.ศ. 1912
ด้านชีวิตส่วนตัว แมนสันแต่งงานกับเฮนเรียตตา อิซาเบลลา เธอร์บันในปี ค.ศ. 1876 ทั้งคู่มีบุตรด้วยกัน 4 คน แมนสันเสียชีวิตที่กรุงลอนดอนในปี ค.ศ. 1922
== อ้างอิง ==
== แหล่งข้อมูลอื่น ==
Sir Patrick Manson - Biography - Encyclopedia.com
แพทย์ชาวสกอตแลนด์
ภาคีสมาชิกราชสมาคมแห่งลอนดอน
ศิษย์เก่าจากมหาวิทยาลัยแอเบอร์ดีน
มิสเตอร์ยูนิเวอร์แซลแอมบาสซเดอร์ไทยแลนด์ 2016

มิสเตอร์ยูนิเวอร์แซลแอมบาสซเดอร์ไทยแลนด์ 2016 เป็นการประกวดมิสเตอร์ยูนิเวอร์แซลแอมบาสซเดอร์ไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 11 กันยายน พ.ศ. 2559 ณ ศูนย์ประชุมสตาร์เวลล์, นครราชสีมา, ประเทศไทย โดยผู้ชนะการประกวดในครั้งนี้ คือ กฤตยศ กาญจนดุล ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2016
== ผลการประกวด ==
=== ลำดับ ===
=== ลำดับการประกาศชื่อ ===
{|
| valign="top" width="10%" |
12 คนสุดท้าย
03 – สหรัฐ อัมพรไพ
21 – รณกร สุนทรนนท์
09 – เจริญศิลป์ กิ่งบู
16 – จ.ต.ชวนชัย ศรัทธาคลัง
25 – ชานน ชูศิลป์
27 – กิตติศักดิ์ ทาบทอง
11 – จารุเดช ภูกาสอน
26 – คิม โบแมน
13 – กีรติ มีพร้อม
18 – ทัตเทพ จันทรเสนา
02 – กฤตยศ กาญจนดุล
| valign="top" width="10%" |
7 คนสุดท้าย
09 – เจริญศิลป์ กิ่งบู
21 – รณกร สุนทรนนท์
02 – กฤตยศ กาญจนดุล
25 – ชานน ชูศิลป์
18 – ทัตเทพ จันทรเสนา
11 – จารุเดช ภูกาสอน
13 – กีรติ มีพร้อม
|}
== รางวัลพิเศษ ==
== ผู้เข้าประกวด ==
27 ผู้เข้าประกวดที่ได้รับการยืนยัน:
== อ้างอิง ==
==แหล่งข้อมูลอื่น ==
การประกวดความงามชายในประเทศไทย
ประเทศไทยในปี พ.ศ. 2559
มิสเตอร์ยูนิเวอร์แซลแอมบาสซเดอร์ไทยแลนด์ 2017

มิสเตอร์ยูนิเวอร์แซลแอมบาสซเดอร์ไทยแลนด์ 2017 มาจากการประกวดMister xc thailand 2017 การประกวดรอบตัดสินจัดขึ้น ณ ศูนย์การค้าเมญ่า ไลฟ์สไตล์ชอปปิ้ง, เชียงใหม่, ประเทศไทย โดยผู้ชนะการประกวดในครั้งนี้ คือ ถิรวัฒน์ มาตยาบุญ ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2017
== ผลการประกวด ==
=== ลำดับ ===
== ผู้เข้าประกวด ==
15 ผู้เข้าประกวดที่ได้รับการยืนยัน:
== อ้างอิง ==
==แหล่งข้อมูลอื่น ==
การประกวดความงามชายในประเทศไทย
ประเทศไทยในปี พ.ศ. 2560
สถิติโลก

สถิติโลกเป็นผลงานที่ดีที่สุดในโลกที่ได้บันทึกและยอมรับอย่างเป็นทางการเช่นทักษะเฉพาะตัวหรือกีฬา บันทึกสถิติโลกกินเนสส์เป็นหนังสือที่รวบรวมบันทึกที่สุดในโลกทุกประเภทตั้งแต่ความสำเร็จจนไปถึงแย่ที่สุด ธรรมชาติที่สุดขั้วและอื่น ๆ
== วัฒนธรรม ==
ประเทศมาเลเซียเป็นหนึ่งประเทศที่การทำลายสถิติโลกกลายเป็นสิ่งที่ได้รับความนิยมในระดับชาติ ในประเทศอินเดียการทำลายสถิติโลกเป็นที่นิยมมาก ผู้ที่บันทึกสถิติในระดับโลกของอินเดียคือหนังสือบันทึกสถิติเลมคา (Limca Book of Records), บันทึกสถิติโลกยูนีค (Unique World Records) บันทึกสถิติโลกอินเดีย (World Records India) และหนังสือบันทึกสถิติเอเชียบุ๊ค (Asia Book of Records)
==ดูเพิ่ม==
ที่สุดในโลก
ที่สุดในประเทศไทย
== อ้างอิง ==
สถิติโลก
ทางรถไฟสายชุมทางคลองสิบเก้า–ชุมทางแก่งคอย

ทางรถไฟสายชุมทางคลองสิบเก้า–ชุมทางแก่งคอย หรือ ทางรถไฟสายชุมทางแก่งคอย–คลองสิบเก้า เป็นทางรถไฟอันเป็นส่วนหนึ่งของทางรถไฟสายชายฝั่งทะเลตะวันออก โดยเป็นเส้นทางขนส่งสินค้าระบบรางที่เชื่อมต่อระหว่างภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด ทางรถไฟสายนี้พาดผ่านจังหวัดฉะเชิงเทรา, นครนายก และสระบุรี ผ่านอุโมงค์หนึ่งแห่งคืออุโมงค์พระพุทธฉาย ทางรถไฟสายนี้ใช้สำหรับวิ่งขนส่งสินค้าเพียงอย่างเดียวและไม่มีบริการรับส่งผู้โดยสาร
== ประวัติ ==
การก่อสร้างทางรถไฟสายชายฝั่งทะเลตะวันออกเริ่มขึ้นเมื่อปี พ.ศ. 2524–2528 ในเส้นทางชุมทางฉะเชิงเทรา–สัตหีบ และมีการสร้างทางชุมทางคลองสิบเก้า–ชุมทางแก่งคอยอีกหนึ่งสายสำหรับขนส่งสินค้าจากภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด โดยเส้นทางชุมทางคลองสิบเก้า–ชุมทางแก่งคอยจะตัดผ่านจังหวัดฉะเชิงเทรา, นครนายก และสระบุรี และได้ประกาศเวนคืนที่ดินเมื่อวันที่ 19 กรกฎาคม พ.ศ. 2532 และมีการเร่งรัดการเวนคืนในสองปีต่อมา โดยเส้นทางจะผ่านภูมิประเทศต่าง ๆ ที่ราบลุ่มที่มีคลองหลายสายทางตอนใต้ มีภูเขาสูงและผ่านอุโมงค์พระพุทธฉายทางตอนเหนือ ถือเป็นอุโมงค์ที่มีความยาวเป็นอันดับสองของประเทศรองจากอุโมงค์ขุนตาน
หลังการก่อสร้างแล้วเสร็จจึงทำพิธีเปิดอย่างเป็นทางการเมื่อวันที่ 19 สิงหาคม พ.ศ. 2538 โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จมาเป็นประธานในพิธีเปิด ณ สถานีรถไฟญาณสังวราราม จังหวัดชลบุรี โดยเส้นทางนี้จะทำการขนส่งสินค้าต่าง ๆ เป็นต้นว่า น้ำมัน, ก๊าซแอลพีจี, ปูนซีเมนต์ และบรรจุตู้คอนเทนเนอร์
แต่เดิมทางรถไฟสายนี้เป็นทางเดี่ยว ทำให้เกิดความล่าช้าในการขนส่ง ในปี พ.ศ. 2559 รัฐบาลประยุทธ์ จันทร์โอชามีนโยบายพัฒนาระบบรางให้เป็นระบบขนส่งมวลชน และก่อสร้างรถไฟทางคู่ชุมทางฉะเชิงเทรา–ชุมทางคลองสิบเก้า–ชุมทางแก่งคอยระยะทาง 106 กิโลเมตร พร้อมทางคู่เลี่ยงเมืองระยะทาง 97 กิโลเมตร ก่อสร้างสถานีรถไฟไผ่นาบุญ และเจาะอุโมงค์พระพุทธฉายขนานไปกับอุโมงค์เดิม เริ่มก่อสร้างเมื่อวันที่ 19 กุมภาพันธ์ พ.ศ. 2559 และสิ้นสุดงานในวันที่ 18 กุมภาพันธ์ พ.ศ. 2562
โครงการแบ่งเป็นสองส่วนคือ ช่วงที่ 1 รถไฟทางคู่ชุมทางฉะเชิงเทรา–คลองสิบเก้า–วิหารแดง และบุใหญ่–แก่งคอย และทางคู่เลี่ยงเมืองที่สถานีรถไฟชุมทางฉะเชิงเทรา, ชุมทางแก่งคอย และชุมทางบ้านภาชี ใช้งบประมาณ 9,825,810,000 บาท ก่อสร้างโดยบริษัทซิโน-ไทย ช่วงที่ 2 รถไฟทางคู่วิหารแดง–บุใหญ่ และอุโมงค์พระพุทธฉาย ใช้งบประมาณ 407,049,596 บาท ก่อสร้างโดยบริษัทไร้ท์ทันเน็ลลิ่ง
== อ้างอิง ==
เส้นทางรถไฟในประเทศไทย
ทางรถไฟในจังหวัดฉะเชิงเทรา
ทางรถไฟในจังหวัดนครนายก
ทางรถไฟในจังหวัดสระบุรี
สิ่งก่อสร้างในอำเภอแก่งคอย
สิ่งก่อสร้างในอำเภอวิหารแดง
สิ่งก่อสร้างในอำเภอองครักษ์
สิ่งก่อสร้างในอำเภอบางน้ำเปรี้ยว
สิ่งก่อสร้างในอำเภอเมืองสระบุรี
โรดริโก เบนตังกูร์

โรดริโก เบนตังกูร์ โกลมัน (Rodrigo Bentancur Colmán; เกิด 5 กรกฎาคม ค.ศ. 1997) เป็นนักฟุตบอลชาวอุรุกวัย ปัจจุบันลงเล่นตำแหน่งกองกลางให้แก่ทอตนัมฮอตสเปอร์ในพรีเมียร์ลีก
== สโมสรอาชีพ ==
=== โบกายูนิออส์ ===
เบนตังกูร์จบการหลักสูตรเยาวชนจากสโมสรโบกายูนิออส์ และได้ลงเล่นให้ทีมชุดใหญ่ครั้งแรกเมื่อวันที่ 12 เมษายน ค.ศ. 2015 ในเกมลีกที่พบกับสโมสรนูเอบาชิกาโก โดยลงมาแทนที่ปาโบล เปเรซ ในนาทีที่ 77 เกมนัดนั้นจบลงด้วยผลเสมอ 0–0
=== ยูเวนตุส ===
เบนตังกูร์กลายเป็นผู้เล่นของยุเวนตุสเมื่อวันที่ 1 กรกฎาคม ค.ศ. 2017 หลังจากที่มีการเจรจากันในเดือนเมษายน ค.ศ. 2017 สัญญาของเขามีผลถึงปี ค.ศ. 2022 การซื้อ-ขายครั้งนี้ถือเป็นส่วนหนึ่งในดีลของการ์โลส เตเบซ เมื่อกรกฎาคม ค.ศ. 2015 ต่อมาวันที่ 26 สิงหาคม ค.ศ. 2017 เขาลงเล่นนัดแรกให้กับยูเวนตุส ในการบุกไปเอาชนะเจนัว 4–2 ในการแข่งขันเซเรียอา
== ทีมชาติ ==
ในเดือนกันยายน ค.ศ. 2017 เบนตังกูร์ถูกเรียกตัวติดทีมชาติอุรุกวัยครั้งแรกโดยโอสการ์ ตาบาเรซ ผู้จัดการทีมชาติอุรุกวัย ในการแข่งขันฟุตบอลโลก 2018 รอบคัดเลือก นัดที่จะพบกับเวเนซุเอลาและโบลิเวียในเดือนตุลาคม เขาลงเล่นทีมชาตินัดแรกเมื่อวันที่ 5 ตุลาคม โดยลงเล่นในฐานะตัวสำรอง นัดที่อุรุกวัยเสมอเวเนซุเอลา  0–0 ต่อมาเขามีชื่อติดทีมชาติในการแข่งขันไชนาคัพ เมื่อเดือนมีนาคม ค.ศ. 2018
== เกียรติประวัติ ==
=== สโมสร ===
โบกายูนิออส์
ปริเมราดิบิซิออน (2): 2015, 2016–17
โกปาอาร์เฆนตินา (1): 2014–15
ยูเวนตุส
โกปปาอีตาเลีย (1): 2017–18
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวอุรุกวัย
นักฟุตบอลทีมชาติอุรุกวัย
กองกลางฟุตบอล
ผู้เล่นสโมสรฟุตบอลยูเวนตุส
ผู้เล่นในเซเรียอา
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในฟุตบอลโลก 2022
ผู้เล่นสโมสรฟุตบอลทอตนัมฮอตสเปอร์
ผู้เล่นในพรีเมียร์ลีก
บุคคลจากจังหวัดโกโลเนีย
โตติ (นักฟุตบอล)

ดานิเอล การ์ซิอา โรดริเกซ (Daniel García Rodríguez; เกิดวันที่ 21 กันยายน ค.ศ. 1987) หรือ โตติ (Toti) เป็นนักฟุตบอลชาวสเปน ลงเล่นในตำแหน่งกองกลางตัวรุก
== สโมสรอาชีพ ==
โตติเกิดที่เมืองซาลามังกา แคว้นกัสติยาและเลออน เขาจบหลักสูตรเยาวชนจากอูเด ซาลามังกา และลงเล่นให้กับทีมสำรองในฤดูกาล 2005–06 เขาลงเล่น 6 นัด ช่วยให้ทีมเลื่อนชั้นสู่เซกุนดาดิบิซิออนได้ในที่สุด
วันที่ 16 มิถุนายน ค.ศ. 2007 โตติลงเล่นนัดแรกในฐานะตัวสำรอง นัดที่ซาลามังกาเปิดบ้านเอาชนะซิวดัดเดมูร์เซีย 1–0 เขาได้เลื่อนมาเล่นให้กับทีมชุดใหญ่เมื่อเดือนสิงหาคมปีเดียวกัน และทำประตูแรกเมื่อวันที่ 8 มิถุนายน ค.ศ. 2008 นัดที่เปิดบ้านเอาชนะเซลตาเดบิโก 3–1 
ในเดือนสิงหาคม ค.ศ. 2011 หลังจากที่ทีมของเขาตกชั้นจากเซกุนดาดิบิซิออน โตติได้ย้ายไปเข้าร่วมสโมสรฟุตบอลกรานาดา และถูกปล่อยยืมตัวทันทีให้กับสโมสร Cádiz CF ต่อมาวันที่ 31 สิงหาคม ค.ศ. 2012 เขาย้ายไปร่วมทีมเอร์กูเลสด้วยการถูกปล่อยยืมตัวอีกครั้ง
วันที่ 30 สิงหาคม ค.ศ. 2013 โตติถูกปล่อยยืมตัวอีกครั้งให้กับเดปอร์ติโบอาลาเบสในเซกุนดาดิบิซิออน ต่อมาวันที่ 10 กรกฎาคม ค.ศ. 2014 เขาเซ็นสัญญาร่วมทีมอาลาเบสแบบถาวร
ในเดือนกรกฎาคม ค.ศ. 2015 โตติย้ายไปร่วมทีมบีจี ปทุม ยูไนเต็ด สโมสรใหญ่ในไทยลีก ด้วยสัญญา 2 ปีครึ่ง
== เกียรติประวัติ ==
บีจี ปทุม ยูไนเต็ด
ไทยลีก 2: 2562
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวสเปน
กองกลางฟุตบอล
ผู้เล่นในเซกุนดาดิบิซิออน
ผู้เล่นสโมสรฟุตบอลกรานาดา
ผู้เล่นเดปอร์ติโบอาลาเบส
ผู้เล่นในไทยลีก
ผู้เล่นสโมสรฟุตบอลบีจี ปทุม ยูไนเต็ด
ผู้เล่นสโมสรฟุตบอลสมุทรปราการ ซิตี้
แอชลีย์ บานส์

แอชลีย์ ลู้ก บานส์ (Ashley Luke Barnes; เกิดวันที่ 30 ตุลาคม ค.ศ. 1989) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับสโมสรฟุตบอลนอริชซิตีในอีเอฟแอลแชมเปียนชิป เขาเคยเล่นให้กับหลายสโมสรในอังกฤษ และเคยลงเล่นให้กับทีมชาติออสเตรีย รุ่นอายุไม่เกิน 21 ปี อยู่ 1 นัด
บานส์ย้ายมาร่วมทีมเบิร์นลีย์เมื่อวันที่ 10 มกราคม ค.ศ. 2014 ด้วยค่าตัวที่ไม่เปิดเผย และสัญญา 3 ปีครึ่ง เขาประตูแรกให้กับสโมสรเมื่อวันที่ 8 พฤศจิกายน ในนัดที่เบิร์นลีย์เปิดบ้านเอาชนะฮัลล์ซิตีที่สนามเทิร์ฟมัวร์ นับเป็นชัยชนะนัดแรกของสโมสรในพรีเมียร์ลีก
== อ้างอิง ==
== แหล่งข้อมูลอื่น ==
แอชลีย์ บานส์  ที่เว็บไซต์สโมสรฟุตบอลเบิร์นลีย์
บุคคลที่ยังมีชีวิตอยู่
นักฟุตบอลชาวอังกฤษ
นักฟุตบอลชาวออสเตรีย
กองหน้าฟุตบอล
ผู้เล่นสโมสรฟุตบอลไบรตันแอนด์โฮฟอัลเบียน
ผู้เล่นสโมสรฟุตบอลเบิร์นลีย์
ผู้เล่นในพรีเมียร์ลีก
ชาวอังกฤษเชื้อสายออสเตรีย
บุคคลจากบาธ
ซุฟยาน บูฟาล

ซุฟยาน บูฟาล (سفيان بوفال; เกิดวันที่ 17 กันยายน ค.ศ. 1993) เป็นนักฟุตบอลอาชีพชาวโมร็อกโก ปัจจุบันลงเล่นตำแหน่งกองกลางตัวรุกให้กับสโมสรกีฬาอัรร็อยยาน ในกาตาร์สตาส์ลีก และทีมชาติโมร็อกโก
บูฟาลย้ายมาร่วมทีมเซาแทมป์ตันเมื่อวันที่ 29 สิงหาคม ค.ศ. 2016 ด้วยสัญญา 5 ปี ไม่เปิดเผยค่าตัว แต่มีการรายงานว่ามีค่าตัว 16 ล้านปอนด์ ซึ่งทำลายสถิติเดิม 15 ล้านปอนด์ของดานี ออสวัลโด ที่ย้ายมาจากโรมาเมื่อเดือนตุลาคม ค.ศ. 2013.
บูฟาลลงเล่นทีมชาตินัดแรกเมื่อวันที่ 26 มีนาคม ค.ศ. 2016 นัดที่โมร็อกโกชนะกาบูเวร์ดี 1–0 ในการแข่งขันรอบคัดเลือกแอฟริกาคัพออฟเนชันส์ 2017
== เกียรติประวัติ ==
=== สโมสร ===
ลีล
กุปเดอลาลีก: รองชนะเลิศ 2015–16
เซาแทมป์ตัน
อีเอฟแอลคัพ: รองชนะเลิศ 2016–17
=== บุคคล ===
UNFP Player of the Month: เมษายน 2016
Prix Marc-Vivien Foé 2016
ประตูยอดเยี่ยมประจำเดือนของพรีเมียร์ลีก: ตุลาคม ค.ศ. 2017
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวโมร็อกโก
นักฟุตบอลทีมชาติโมร็อกโก
ผู้เล่นในลีกเอิง
ผู้เล่นในพรีเมียร์ลีก
ผู้เล่นสโมสรฟุตบอลเซาแทมป์ตัน
บุคคลจากปารีส
ชาวฝรั่งเศสเชื้อสายโมร็อกโก
กองกลางฟุตบอล
ผู้เล่นในแอฟริกาคัพออฟเนชันส์ 2019
ผู้เล่นในฟุตบอลโลก 2022
วิลิ กาบาเยโร

วิลเฟรโด ดานิเอล "วิลิ" กาบาเยโร ลัซกาโน (Wilfredo Daniel "Willy" Caballero Lazcano; เกิดวันที่ 28 กันยายน ค.ศ. 1981) เป็นนักฟุตบอลชาวอาร์เจนตินา ปัจจุบันลงเล่นตำแหน่งผู้รักษาประตูให้กับเซาแทมป์ตันและทีมชาติอาร์เจนตินา
เขาเคยเล่นฟุตบอลในสเปนให้กับสโมสรเอลเชและมาลากา ต่อมาในช่วงฤดูร้อน 2014 เขาเซ็นสัญญากับแมนเชสเตอร์ซิตี และช่วยให้ทีมคว้าแชมป์ฟุตบอลลีกคัพ 2016
กาบาเยโรลงเล่นให้กับทีมชาติชุดใหญ่ครั้งแรกในปี ค.ศ. 2018 แต่ก่อนหน้านี้เคยได้รับเหรียญทองในโอลิมปิกฤดูร้อน 2004 และจบอันดับรองชนะเลิศในฟีฟ่าคอนเฟเดอเรชันส์คัพ 2005
== เกียรติประวัติ ==
=== สโมสร ===
โบกายูนิออร์ส
ปริเมราดิบิซิออน: อาเปร์ตูรา 2003
โกปาลิเบร์ตาโดเรส: 2003
ฟุตบอลชิงแชมป์สโมสรยุโรปและอเมริกาใต้: 2003
แมนเชสเตอร์ซิตี
ฟุตบอลลีกคัพ: 2015–16
เชลซี
เอฟเอคัพ: 2017–18
ยูฟ่าแชมเปียนส์ลีก: 2020–21
ยูฟ่ายูโรปาลีก: 2018–19
=== ทีมชาติ ===
อาร์เจนตินาชุดเยาวชน
ฟุตบอลโลกเยาวชนอายุไม่เกิน 20 ปี: 2001
โอลิมปิกฤดูร้อน: 2004
== อ้างอิง ==
== แหล่งข้อมูลอื่น ==
Statistics at Irish Times
บุคคลที่ยังมีชีวิตอยู่
ชาวอาร์เจนตินาเชื้อสายสเปน
นักฟุตบอลชาวอาร์เจนตินา
ผู้รักษาประตูฟุตบอล
ผู้เล่นในปริเมราดิบิซิออนเดอาร์เฆนตินา
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นสโมสรฟุตบอลมาลากา
ผู้เล่นในพรีเมียร์ลีก
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลเชลซี
ผู้เล่นสโมสรฟุตบอลเซาแทมป์ตัน
นักฟุตบอลทีมชาติอาร์เจนตินา
นักฟุตบอลในโอลิมปิกฤดูร้อน 2004
ผู้เล่นในฟุตบอลโลก 2018
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในชุดชนะเลิศยูฟ่ายูโรปาลีก
บุคคลจากรัฐเอนเตรริโอส
กีฬาคนพิการแห่งชาติ ครั้งที่ 35

กีฬาคนพิการแห่งชาติ ครั้งที่ 35 หรือ สมิหลาเกมส์ จัดการแข่งขันเมื่อวันที่ 20–24 กรกฎาคม พ.ศ. 2560 โดยจัดการแข่งขันที่สนามกีฬามหาวิทยาลัยสงขลานครินทร์ มีนักกีฬาพิการที่เข้าร่วมการแข่งขันทั้งหมด 3,358 คน ซึ่งทำการแข่งขัน 17 ชนิดกีฬา
== พิธีการ ==
=== พิธีเปิด ===
มีการเปิดการแข่งขันกีฬาคนพิการแห่งชาติ ครั้งที่ 35 เมื่อวันที่ 20 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นประธานในพิธี มีการเดินขบวนจังหวัดที่เข้าร่วมการแข่งขัน, การกล่าวรายงาน, การกล่าวคำปฏิญาณ, การเชิญธงชาติไทย ธงกีฬาแห่งชาติ และธงประจำจังหวัดสงขลา และการนำไฟพระฤกษ์จุดบนกระถางคบเพลิง ถือเป็นอันเสร็จการเปิดการแข่งขัน
=== พิธีปิด ===
พิธีปิดการแข่งขันกีฬาคนพิการแห่งชาติ ครั้งที่ 35 เริ่มขึ้นเมื่อ 24 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นผู้ปิดการแข่งขัน มีการดับไฟในกระถางคบเพลิง เป็นการสิ้นสุดพิธีและการแข่งขันอย่างเป็นทางการ
== การแข่งขัน ==
=== ชนิดกีฬา ===
20px
20px
20px
20px
20px
20px
20px
20px
20px
20px
20px
20px
20px
20px
20px
20px
20px
=== จังหวัดที่เข้าร่วมการแข่งขัน ===
=== สรุปเหรียญรางวัล ===
ตารางด้านล้างนี้คือตารางสรุปเหรียญรางวัลตามสังกัดจังหวัดที่เข้าร่วมแข่งขัน
{| 
|-
|1 ||align=left|กรุงเทพมหานคร || 76 || 55 || 40 || 171
|-
|2 ||align=left|นนทบุรี || 64 || 44 || 37 || 145
|-bgcolor="ccccff"
|3 ||align=left|สงขลา || 42 || 29 || 17 || 88
|-
|4 ||align=left|ชลบุรี || 33 || 26 || 38 || 97
|-
|5 ||align=left|เชียงใหม่ || 24 || 20 || 19 || 63
|-
|6 ||align=left|สุพรรณบุรี || 20 || 7 || 3 || 30
|-
|7 ||align=left|ชุมพร || 16 || 7 || 2 || 25
|-
|8 || align=left|สุราษฎร์ธานี || 12 || 7 || 10 || 29
|-
|9 ||align=left|เชียงราย || 9 || 8 || 9 || 26
|-
|10 ||align=left|นครราชสีมา || 8 || 10 || 11 || 29
|-
!colspan=2| รวม || 304 || 213 || 186 || 703
|}
== อ้างอิง ==
== แหล่งข้อมูลอื่น ==
การแข่งขันกีฬาคนพิการ
กีฬาคนพิการแห่งชาติ
อินเตอร์สเตตเอช 2

อินเตอร์สเตตเอช 2 (Interstate H-2 หรือเขียนย่อเป็น H-2) เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักในชื่อ Veterans Memorial Freeway (แปลว่า ฟรีเวย์อนุสรณ์ทหารผ่านศึก) แม้ว่าจะถูกกำหนดเป็นหมายเลข 2 แต่ก็เป็นอินเตอร์สเตตแนวเหนือ–ใต้ ตามระบบหมายเลขสำหรับรัฐฮาวายที่นำหน้าด้วย H แล้วตามด้วยหมายเลขที่แสดงถึงลำดับการก่อสร้าง มีปลายทางทิศใต้อยู่บนอินเตอร์สเตตเอช 1 ในเพิร์ลซิตี และมีปลายทิศเหนืออยู่บนถนน Wilikina Drive (Wahiawa Bypass) (ทางหลวงฮาวายหมายเลข 99) ในวาเฮียวา (Wahiawa) ซึ่งอยู่ใกล้กับ Schofield Barracks และ Wheeler Army Airfield
== ภาพ ==
ไฟล์:HawaiiH2Freeway.jpg|อินเตอร์สเตตเอช 2 บริเวณใกล้กับมีลีลานี (Mililani)
== อ้างอิง ==
== แหล่งข้อมูลอื่น ==
H2
ถนนในรัฐฮาวาย
อินเตอร์สเตตเอช 3

อินเตอร์สเตตเอช 3 (Interstate H-3 หรือเขียนย่อเป็น H-3) เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักกันในชื่อ จอห์น เอ. เบินส์ ฟรีเวย์ มีเส้นทางข้ามยอดเขาโคเลา (Ko'olau Range) ซึ่งมีสะพานและผ่านอุโมงค์ที่ยาว  ชื่ออุโมงค์ Tetsuo Harano และอีกอุโมงค์หนึ่งชื่ออุโมงค์ Hospital Rock
แม้ว่าหมายเลขของอินเตอร์สเตตสายนี้ คือ หมายเลข 3 แต่ก็เป็นทางหลวงในแนวตะวันออก–ตะวันตก มีปลายทางทิศตะวันตกอยู่ที่ทางแยกบนอินเตอร์สเตตเอช 1 ที่ Hālawa ใกล้กับเพิร์ลฮาร์เบอร์ และมีปลายทางทิศตะวันออกอยู่ที่ทางเข้าหลักของฐานนาวิกโยธินฮาวาย โดยเส้นทางสายนี้มีจุดประสงค์ในการป้องกันประเทศ
== อ้างอิง ==
== แหล่งข้อมูลอื่น ==
H-3: The Island Interstate (1993)
H3
ถนนในรัฐฮาวาย
ภูเขาไฟใหญ่

ภูเขาไฟใหญ่ หรือ ซูเปอร์วอลเคโน (Supervolcano) คือภูเขาไฟขนาดใหญ่ที่มีมวลการปะทุอยู่ในระดับ 8 ซึ่งเป็นค่าสูงสุดในดัชนีการระเบิดของภูเขาไฟที่มีค่าปริมาตรมวลสารปะทุมากกว่า 1,000 ลูกบาศก์กิโลเมตร
ภูเขาไฟใหญ่เกิดขึ้นเมื่อหินหนืดจากเนื้อโลกดันตัวขึ้นไปด้านบนแต่ยังไม่ประทุสู่บนเปลือกโลกแต่จะขังตัวเป็นแอ่งใต้เปลือกโลกแทน จนเวลาผ่านไปแอ่งแมกมาก็จะใหญ่จนมีแรงดันมากขึ้นจนเปลือกโลกรับแรงดันไม่ไหวจึงปะทุออกมา ซึ่งเหตุการณ์แบบนี้จะเกิดบริเวณจุดร้อนเช่นแอ่งภูเขาไฟเยลโลว์สโตนหรือในเขตมุดตัวของเปลือกโลกอย่างทะเลสาบโตบา และลักษณะอื่นที่ทำให้มีการปะทุปริมาตรมวลสารจำนวนมากจะอยู่บริเวณที่มีการสะสมหินอัคนีเป็นจำนวนมาก ซึ่งสามารถคลุมพื้นที่ขนาดใหญ่ด้วยลาวา, เถ้าภูเขาไฟ และทำให้เกิดการเปลี่ยนแปลงสภาพภูมิอากาศอย่างเช่นการเกิดยุคน้ำแข็งขนาดเล็กที่ทำให้เกิดการสูญพันธุ์ครั้งใหญ่ได้ การระเบิดที่ใหญ่ที่สุดของภูเขาไฟใหญ่คือการปะทุโอรัวนุเมื่อ 26,500 ปีก่อนซึ่งเป็นการระเบิดของภูเขาไฟตาอูโปในประเทศนิวซีแลนด์
==อ้างอิง==
วิทยาภูเขาไฟ
ธรณีสัณฐานภูเขาไฟ
สถานการณ์วันสิ้นโลก
ภูเขาไฟใหญ่
ปัญหาในอนาคต
พลอยชมพู ศุภทรัพย์

พลอยชมพู ศุภทรัพย์ (เกิด 5 มกราคม พ.ศ. 2538) ชื่อเล่น แจน เป็นนักแสดงหญิงชาวไทย เริ่มเป็นที่รู้จักการร่วมงานโฆษณากับคิม แท-ย็อน มีผลงานละครชุดเรื่องแรก คือ รุ่นพี่ Secret Love ตอน Puppy Honey โดยรับบทเป็น "ฝัน" และมีผลงานเด่นในละครชุด SOTUS The Series พี่ว้ากตัวร้ายกับนายปีหนึ่ง ในบท "แพรไพลิน", Slam Dance ทุ่มฝันสนั่นฟลอร์ ในบท "แพรไหม" และเรื่อง 30 กำลังแจ๋ว The Series ในบท "กิ๊ฟ" และเป็นสมาชิกเกิร์ลกรูปวงซิสซี่ ภายใต้สังกัดจีเอ็มเอ็มทีวี เรคคอร์ด ในเครือจีเอ็มเอ็มทีวี ได้เริ่มเปิดตัวเมื่อวันที่ 5 พฤศจิกายน พ.ศ. 2562 กับซิงเกิลแรกคือเพลง ชักช้าเอิงเอย
== ประวัติ ==
แจนเกิดเมื่อวันพฤหัสบดีที่ 5 มกราคม พ.ศ. 2538 จบการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) และจบการศึกษาระดับปริญญาตรีในสาขาวิชาปรัชญา การเมือง และเศรษฐศาสตร์ วิทยาลัยสหวิทยาการ มหาวิทยาลัยธรรมศาสตร์
แจนเคยเป็น 1 ใน 2 นักแสดงที่เคยร่วมในโฆษณาเครื่องดื่มบี-อิ้ง คอลลาเจนของปี พ.ศ. 2557 หลังสามารถเอาชนะคู่แข่งที่ร่วมประชันในการเฟ้นหาของ "บี-อิ้ง" ที่เปิดโอกาสให้แฟนชาวไทยได้เป็นนักแสดงร่วมถ่ายโฆษณาชิ้นใหม่ กับผู้นำเสนอสินค้าคนล่าสุดในปีนั้นซึ่งก็คือคิม แท-ย็อน สมาชิกวงเกิลส์เจเนอเรชัน และเริ่มมีผลงานมิวสิกวิดีโอต่าง ๆ ปัจจุบัน แจนเป็นนักแสดงในสังกัดจีเอ็มเอ็มทีวี โดยมีผลงานละครเรื่อยมาตั้งแต่ พ.ศ. 2559
== ผลงาน ==
=== เพลง ===
ในฐานะสมาชิกของซิสซี่
พ.ศ. 2562: ชักช้า (เอิงเอย) - ซิสซี่
พ.ศ. 2563: เปลี่ยนคะแนนเป็นแฟนได้ไหม (Love Score) - ซิสซี่ร่วมกับ NANON
พ.ศ. 2564: ห้ามใจ (Unstoppable) - ซิสซี่
พ.ศ. 2565: พิสูจน์ (Prove It) - ซิสซี่
พ.ศ. 2565: รับผิดชอบใจฉันด้วย (LOVE RESPONSE) - ซิสซี่ร่วมกับ EARTHMIX
=== เพลงอื่น ๆ ===
ว่างอยู่ (Available) - ร่วมกับ อภิชญา แซ่จัง (Ost.Mama Gogo แม่มาคุม หนุ่มบาร์ร้อน)
=== ละคร / ละครชุด ===
=== รายการโทรทัศน์ ===
ทีมเกิร์ล (28 เมษายน พ.ศ. 2561 - 7 กันยายน พ.ศ. 2562)
=== มิวสิกวิดีโอ ===
พ.ศ. 2558: รูปไม่หล่อมีสิทธิ์ไหมครับ – คาวบอย
พ.ศ. 2558: รอฉันอยู่ตรงนั้น - คชา นนทนันท์ ร่วมกับฟักกลิ้งฮีโร่
พ.ศ. 2559: เธอคือ - Mr.Lazy ร่วมกับโบ สุนิตา
พ.ศ. 2559: ร่มคันหนึ่ง - The soundblossom ร่วมกับม่อน
พ.ศ. 2560: รู้งี้ - Phrik Supavej
พ.ศ. 2561 : Youniverse (จักรวาลเธอ) - นนน กรภัทร์
พ.ศ. 2561: ผู้บ่าวรองเท้าแตะ - ก้อง ห้วยไร่
พ.ศ. 2563: มองกี่ทีก็น่ารัก - นนน กรภัทร์
พ.ศ. 2564: ใครคิดถึงก่อนคนนั้นแพ้ - Lostboy
พ.ศ. 2564: เขาดีอย่างนั้นเลิกกันทำไม - Lostboy
พ.ศ. 2564: จักรวาลที่ฉันต้องการมีแค่เธอ - นนน กรภัทร์
พ.ศ. 2565: ทักครับ (TUK KRUB) - ลิปตาร่วมกับ Guygeegee
=== โฆษณา ===
Laneige
==รางวัล==
== อ้างอิง ==
== แหล่งข้อมูลอื่น ==
บุคคลจากโรงเรียนบดินทรเดชา (สิงห์ สิงหเสนี)
นักแสดงวัยรุ่นชาวไทย
นักแสดงหญิงชาวไทย
บุคคลจากกรุงเทพมหานคร
บุคคลจากวิทยาลัยสหวิทยาการ มหาวิทยาลัยธรรมศาสตร์
นักแสดงสังกัดจีเอ็มเอ็มทีวี
พุทธศาสนิกชนชาวไทย
รัวยาแล็กแซลมูครง

รัวยาแล็กแซลมูครง (Royal Excel Mouscron) หรือที่รู้จักกันในชื่อ มูครง เป็นอดีตสโมสรฟุตบอลอาชีพในประเทศเบลเยียม ตั้งอยู่ในเมืองมูครง
สโมสรฟุตบอลแห่งนี้ก่อตั้งเมื่อเดือนมีนาคม ค.ศ. 2010 โดยเกิดจากการรวมกันของสองสโมสรคือสโมสร Royal Excelsior Mouscron ที่ล้มละลายไปตั้งแต่เดือนธันวาคม ค.ศ. 2009 และ R.R.C. Peruwelz ทีมในระดับดิวิชั่น 3 ใช้ชื่อว่า Royal Excel Mouscron — Peruwelz โดยได้มีการลงนามในข้อตกลงในการรวมสโมสรพร้อมกับจ่ายหนี้จำนวน 100,000 ยูโร ในชื่อของสโมสร R.R.C. Peruwelz เมื่อวันที่ 11 มีนาคม ค.ศ. 2010 ก่อนจะไต่ระดับขึ้นมาสู่ลีกสูงสุดคือ ดิวิชัน เอ ในฤดูกาล 2014—15 นับเป็นครั้งแรกในประวัติศาสตร์ของพวกเขาซึ่งพวกเขาต้องใช้เวลาถึง 5 ปีกว่าจะกลับขึ้นสู่ลีกสูงสุดและใน ค.ศ. 2016 พวกเขาได้เปลี่ยนชื่ออีกครั้งเป็น รัวยาแล็กแซลมูครง หรือชื่อที่ใช้ในปัจจุบัน
สโมสรฟุตบอลในประเทศเบลเยียม
สโมสรกีฬาที่ก่อตั้งในปี พ.ศ. 2465
ดาวิด กูดดอลล์

ดาวิด วิลเลียม กูดดอลล์ (David William Goodall; 4 เมษายน ค.ศ. 1914 – 10 พฤษภาคม ค.ศ. 2018) เป็นนักพฤกษศาสตร์และนักนิเวศวิทยาสัญชาติอังกฤษและออสเตรเลีย เขามีอิทธิพลในการพัฒนาระเบียบวิธีเชิงตัวเลขระยะแรกเริ่มในนิเวศวิทยา โดยเฉพาะการศึกษาเกี่ยวกับพืชพรรณ
==การศึกษา==
กูดดอลล์จบวิทยาศาสตรบัณฑิตใน ค.ศ. 1935 และต่อด้วยปรัชญาดุษฎีบัณฑิตใน ค.ศ. 1941 ณ มหาวิทยาลัยลอนดอน (ราชวิทยาลัยวิทยาศาสตร์ เทคโนโลยี และแพทย์ศาสตร์) งานวิจัยปรัชญาดุษฎีบัณฑิตของเขาทำใน East Malling Research Station ณ เคนต์ เกี่ยวกับ การผสมกลมกลืน (assimilation) ในต้นมะเขือเทศ
==งานวิจัยและอาชีพ==
ใน ค.ศ. 1948 เขาย้ายไปยังประเทศออสเตรเลียเพื่อทำงานเป็นรองศาสตราจารย์ด้านพฤกษศาสตร์ ณ มหาวิทยาลัยเมลเบิร์น กูดดอลล์ได้กลายเป็นศตวรรษิกชนเมื่อเดือนเมษายน ค.ศ. 2014
=== ผลงานการตีพิมพ์บางส่วน ===
"A probabilistic similarity index"
"Some considerations in the use of point quadrats for the analysis of vegetation"
"Classification, probability, and utility"
"Hypothesis-testing in classification"
"Numerical taxonomy of bacteria – some published data re-examined"
"The distribution of the matching coefficient"
Ecosystems of the World, 36 volumes published in the series 1974 to date by Elsevier, Amsterdam) with Goodall as Editor-in-Chief. He also co-authored two of the volumes, Mediterranean-type Shrublands and Hot Deserts and Arid Shrublands.
"Identification of unknowns within a probabilistic system: The diagnostic value of attributes" 
==ชีวิตส่วนตัว==
กูดดอลล์ให้การสนับสนุนการทำให้การการุณยฆาตโดยสมัครใจ (voluntary euthanasia) ถูกกฎหมาย และเป็นสมาชิกขององค์การไม่แสวงหาผลกำไร Exit International มาเป็นเวลากว่ายี่สิบปี เมื่อวันที่ 30 เมษายน ค.ศ. 2018 กูดดอลล์ประกาศถึงแผนการการุณยฆาตของเขาในเดือนพฤษภาคมปีเดียวกันในประเทศสวิสเซอร์แลนด์ คุณภาพชีวิตของเขาด้อยลง และเขาแสดงความเสียใจต่อสื่อในการที่เขามีชีวิตอยู่จนอายุมาก
กูดดอลล์เดินทางไปยังเมืองลิสตาล ประเทศสวิสเซอร์แลนด์ แพทย์สองนายอนุญาตให้เขาทำการนุเคราะหฆาต (assisted suicide) ค่าเดินทางจำนวน 20,000 เหรียญออสเตรเลียออกโดย Exit International กูดดอลล์กล่าวว่า "ฉันไม่อยากไปประเทศสวิสเซอร์แลนด์ แม้จะเป็นประเทศที่ดี ทว่าฉันจะต้องทำเพื่อโอกาสในการฆ่าตัวตายซึ่งระบบออสเตรเลียไม่อนุญาต ฉันรู้สึกไม่พอใจเป็นอย่างมาก" "[ครอบครัวฉันรู้ว่า] ฉันไม่พอใจกับชีวิตของฉันที่นี่แค่ไหน ไม่พอใจในแทบทุกมุมมอง จุดจบมายิ่งเร็วเท่าไหร่ยิ่งดี" "ฉันรู้สึกว่าคนสูงอายุอย่างฉันควรจะมีสิทธิความเป็นพลเมืองอย่างเต็มรูปแบบรวมถึงสิทธิที่จะได้รับการนุเคราะหฆาต" เขาถูกการุณยฆาตโดยการฉีดยาเนมบูทอล เมื่อวันที่ 10 พฤษภาคม ขณะฟังเพลงซิมโฟนีหมายเลข 9 (เบโทเฟน)
== อ้างอิง ==
บุคคลที่เกิดในปี พ.ศ. 2457
บุคคลที่เสียชีวิตในปี พ.ศ. 2561
บุคคลที่มีอายุเกิน 100 ปี
นักนิเวศวิทยา
บุคคลจากเอดมันตัน (ลอนดอน)
ศิษย์เก่าจากอิมพิเรียลคอลเลจลอนดอน
เสียชีวิตจากการุณยฆาต
บุคคลจากมหาวิทยาลัยเมลเบิร์น